
………. Város/Község Önkormányzata Képviselő-testülete

2016. október …-i ülésének

….. napirendi pontja

Tárgy: Paksi Többcélú Kistérségi Társulás társulási megállapodásának módosítása
Előadó: ………………..polgármester
Tisztelt Képviselő-testület!
A Paksi Többcélú Kistérségi Társulás társulási megállapodáánaks módosítására több okból is szükség van. Részben azért, hogy a 2017. január elsejétől tag önkormányzatok, Harc és Sióagárd, felvételre kerüljenek a társulási tagok közé. 2016. január elsejétől kötelezően a családsegítés és a gyermekjóléti szolgálat feladatát tudta az intézmény ellátni számukra, azért 2017. január elsejétől házi segítségnyújtás és jelzőrendszeres házi segítségnyújtás szolgáltatást igénybevevők közé is fel kell venni a két települést.
Részben azért, mert az 1997. évi XXXI. gyermekvédelmi törvény 2017. január elsejétől hatályos változása kimondja, hogy a család-és gyermekjóléti központot csak települési önkormányzat működtethet. Ettől az időponttól társulási fenntartásban nem látható el a feladat, a járásszékhely településen önálló intézményként vagy intézményegységként működhet. Ezért a társulási megállapodásból a család-és gyermekjóléti központot, valamint a kapcsolódó feladatokat törölni kell 2016. december 31-ével.

Dunaszentgyörgy Község Önkormányzata úgy döntött, hogy kihasználatlanság miatt megszünteti az idősek nappali ellátását, ezért törölni kellett a feladatot ellátók közül.  
Az intézmény üzemeltetni kíván hajléktalan nappali melegedőt, így ezt a feladatot is fel kell venni a Központ által ellátandó feladatok közé.

Az Ávr.167/c §-a (5) bekezdés 5/a pontja értelmében:

 „Költségvetési szerv átalakítása esetén az átalakítással érintett költségvetési szerv létesítő okiratának módosítására vagy törzskönyvi nyilvántartásból történő törlésére és a jogutód költségvetési szerv törzskönyvi nyilvántartásba történő bejegyzésére vagy létesítő okiratának módosítására vonatkozó kérelmet úgy kell benyújtani, hogy azok egyidejűleg a Kincstár számára rendelkezésre álljanak. A Kincstár az átalakítással érintett költségvetési szerv tekintetében beálló változást a jogutód költségvetési szervet érintő bejegyzéssel egyidejűleg, a jogutód költségvetési szerv bejegyzésével együtt vezeti át a törzskönyvi nyilvántartásban.”

Tehát ahhoz, hogy a Paksi Család és Gyermekjóléti Központot bejegyezzék a törzskönyvi nyilvántartásba, ahhoz nem elég, ha a Paks Kistérségi Szociális Központ módosított alapító okiratát benyújtásra kerül a Kincstárhoz, hanem a Paksi Többcélú Kistérségi Társulás módosított, a tag önkormányzatok testületei által elfogadott és aláírt társulási megállapodását is be kell nyújtani. De még ez sem elég a két új település csatlakozásához, hanem a szekszárdi és a tolnai társulásnak is módosítania kell a társulási megállapodását és a paksival egy időben benyújtani.
A Kincstár tájékoztatása alapján egy eljárásban csak egy dátumhoz tartozó változásokat jegyzik be, így két külön módosítást kell elfogadni 2016. december 31-re és 2017. január 1-re.    

Javasolom, hogy a két új településsel kapcsolatos változtatások kerüljenek egy módosító okiratba és az összes többi egy másikba, hogy amennyiben a két másik társulás nem nyújtja be a módosítást, akkor az új paksi intézmény és a többi módosítás bejegyzése ne kerüljön veszélybe.
Kérem a Tisztelt Képviselő-testületet, hogy a határozati javaslatokat az előterjesztésnek megfelelően fogadja el!
Határozati javaslat (1)
Paks Város Önkormányzata Képviselő-testülete a Paksi Többcélú Kistérségi Társulás Társulási Megállapodásának 24. számú módosítását az előterjesztésnek megfelelően elfogadja.
Felelős: ………..polgármester 

Határidő: 2016.12.31.
Határozati javaslat (2)

Paks Város Önkormányzata Képviselő-testülete a Paksi Többcélú Kistérségi Társulás Társulási Megállapodásának 25. számú módosítását az előterjesztésnek megfelelően elfogadja.
Felelős: …………….polgármester
Határidő: 2017.01.01.
Paks, 2016.október 10.

……………..
polgármester
